SPRÁVA ZO ZAHRANIČNEJ PRACOVNEJ CESTY
Č. 34/2016
1.  Účastník ZPC:
Viera Petrášová, JUDr., Národný kontaktný bod, CVTI SR Lamačská cesta 8/A, 811 04 Bratislava, Národný kontaktný bod, AJ
2.  Zahraničná pracovná cesta:
Belgicko, Brusel, 02.03.2016, Albert Borschette building, meeting room 1b
Priebeh cesty: prekročenie slovensko- rakúskych hraníc 02.03.2016 o 04:40
	           prekročenie rakúsko- slovenských hraníc 02.03.2015. o 22:30
3.  Rámcový program pobytu:
02.03.2016 – Desiate zasadnutie programového výboru pre oblasť Inovácie pre malé a stredné podniky a Prístup k rizikovému financovaniu, budova Albert Borschette, Brusel, Belgicko
4.  Stručný priebeh rokovaní, resp.  študijného pobytu:
Agenda
1. Welcome and introduction
- Approval of draft agenda
- Approval of draft minutes of the meeting of 2 December 2015
2. Communication to PCs of SME Instrument evaluation results
3. Work-Programme ,,Access to Risk Finance“
- 2016-2017: Spring and Summer updates
4. InnovFin actions: state of play
5. INNOSUP actions: state of play
- INNOSUP – 1: cluster-facilitated projects for new value-chains
- IMP3rove: strategy and services (including to EEN)
6. Work-Programme ,,Innovation in SMEs“
- 2016-2017: Spring and Summer updates
7. SME dimension of Horizon 2020
8. WP 2018-2020: state of play
9. A.O.B.
- SME definition
- European Innovation Council (EIC)

Dňa 2.3.2016 sa konalo deviate zasadnutie programového výboru pre oblasť Inovácie v malých a stredných podnikoch a prístup k rizikovému financovaniu. 
Európska komisia predstavila hlavné finančné nástroje Horizontu 2020 od decembra 2015 s výhľadom na roky 2016 najmä s ohľadom na Fond fondov a Junkerov plán. Financovanie Fondu fondov, z ktorého by mali mať prínos najmä malé a stredné podniky, je zabezpečené najmä osobitnými príspevkami z EIB, Európskej komisie a súkromných investorov. Prezentácie k jednotlivým nástrojov InnovFin produktov a Fondu fondov sú dôverného charakteru. Osobitné prezentácie a dodatočné informácie budú zaslané písomne členom programového výboru.
Fast Track to Innovation, EK prijala 400 návrhov, 38 projektov bolo hodnotených pozitívne a 15 návrhov bolo zaradených do financovania. Vzhľadom k tomu, že Fast Track to Innovation je pilotným projektom, EK musí vykonať hodnotenie tejto výzvy a až potom sa bude rozhodovať či sa zahrnie do rozpočtu 2017. 
Európska inovačná rada je jednou z iniciatív komisára Moedasa. Má za cieľ premostiť výsledky excelentnej vedy do súkromného investovania.
Európska komisia ďalej informovala o výzvach Innosup, zo Slovenska bol účastníkom len jeden subjekt a nie je medzi financovanými projektmi. Konzorciá vo všeobecnosti pozostávali z 10 spolupracujúcich organizácií. EK ďalej informovala členov programového výboru, že dôjde k zmene v projektovej administratíve projektov EASME, prejdú z pôsobnosti EASME do DG Growth pod správu EEN network kvôli lepšej spolupráce s EEN sieťou. Priebežné hodnotenie v rámci oblasti Inovácií v MSP bude zahŕňať zmluvy do 200.000,- EUR v štandardných kritériách ako podstatnosť, účinnosť, výkonnosť, európska pridaná hodnota, koherencia a monitoring. IPORTA 2 ako projekt spolupráce medzi úradmi priemyselného vlastníctva dostal negatívne hodnotenie v rámci prvého štádia IPORTA 1, preto bola zmluva k projektu IPORTA 2 podpísaná až koncom roka 2015. IPORTA 2 sa bude zameriavať viac na služby pre MSP, najprv budú analyzovať služby na vnútroštátnej úrovni a potom na medzinárodnej úrovni. Napriek tomu, že v projekte je zúčastnených 32 krajín (vrátane pridružených krajín), chýbajú tam veľké európske krajiny ako Poľsko, Rumunsko a Slovinsko. 
Európska komisia ďalej zverejnila pilotný projekt SME Innovation Associate, ktorý slúži ako PhD program pre študentov, ale vykonávajúcich PhD v rámci práce pre inovačné MSP. Výzva bude prebiehať tak, že sa otvorí výzva pre MSP, ktoré ak získajú grant, môžu zverejniť ponuku na voľné miesto v trvaní jedného roka. EK podporí osobitným príspevkom na presťahovanie (5.000,- EUR) a primeraným platom zodpovedajúcim životným podmienkam v konkrétnom členskom štáte. V súčasnosti je zaregistrovaných približne 10.000 organizácií a približne 4.000 voľných miest. Šíriť sa to bude v rámci EEN siete a prostredníctvom osobitnej internetovej stránky. 
Doplnenia SME Instrument pre rok 2016, EK navrhla, že 7 dňový poradenský servis, na ktorý majú nárok úspešní žiadatelia vo Fáze 1 budú mať aj v prípade ak budú neúspešní vo Fáze 2. Predmetom písomných vyjadrení bude ešte návrh EK financovať návrhy projektov, ktoré boli úspešné vo Fáze 1 a pri podávaní návrhu projektu Fázy 2 získali Seal of Excellence. Tento návrh nebol vyhodnotený pozitívne a väčšina členských štátov ústne vyjadrilo námietky. Výbor bude o tom ešte písomne hlasovať.
Na záver sa Európska komisia venovala štatistike úspešnosti MSP v Horizonte 2020, pričom ku dnešnému dňu ešte nebol naplnený cieľ 20% pridelených prostriedkov z celkového rozpočtu piliera Vedúce postavenie priemyslu a spoločenských výziev pre MSP. V rámci 7% hranice osobitne vyčlenenej na SME Instrument ako osobitný nástroj určený len pre MSP, MSP celkovo vyčerpalo len 10% z plánovaného celkového rozpočtu Horizontu 2020.
Európska komisia sa zároveň vyjadrila k podpore projektov vo Fáze 2 na národnej úrovni, tým, že doplnila svoje predchádzajúce vyjadrenia o skupinových výnimkách štátnej pomoci pre MSP a štátnej pomoci v oblasti výskumu a inovácií. Ide o tie MSP, ktoré získali pozitívne hodnotenie ale nemohli byť financované. EK uviedla, že finančné limity podľa nariadenia o skupinových výnimkách nemôžu byť obmedzujúcim v takýchto prípadoch. Grant, ktorý úspešný žiadateľ žiada od Európskej komisie môže byť financovaný na národnej úrovni a členský štát by takúto pomoc musel notifikovať EK. Vzhľadom k tomu, že EK už raz vydala pozitívne hodnotenie, notifikácia štátnej pomoci predstavuje len formálny proces, pretože v konaní o notifikácii by EK potvrdila svoje predchádzajúce stanovisko.
Ďalšie termíny zasadnutí programového výboru budú 18.6.2016, 28.9.2016 a 30.11.2016.

5.  Odporúčané závery:
Priebežne informovať žiadateľov o zmenách a doplneniach v oblasti Inovácie v MSP a prístup k rizikovému financovaniu. 
6.   Prehľad prinesenej dokumentácie a miesto jej uloženia
Prezentácie budú dostupné na špecializovanom webe CVTI SR a na požiadanie budú rozposlané žiadateľom.
7.   Osobitne vyhodnotený očakávaný prínos ZPC
Získané informácie budú použité pri konzultáciách s účastníkmi H2020 a zabezpečia úspešnú implementáciu projektov. 
8.    Spôsob zverejnenia výsledkov ZPC, prenos získaných informácií
Súhlasím zo zverejnením správy zo ZPC na webovej stránke.
Súhlasím so zverejnením správy na internete

Správu vypracoval: JUDr. Viera Petrášová		                  ......................................
Dátum: 5.3.2016
								
Správu schválil:  prof. RNDr. Ján TURŇA, CSc., generálny riaditeľ  ......................................